pythainlp/thai-wiki-dataset-v4 huggingface dataset:
ซาวียะตุลอัรยาน

ซาวียะตุลอัรยาน  เป็นเมืองในเขตผู้ว่าการกีซา ซึ่งตั้งอยู่ระหว่างกีซากับอะบูศีร ทางตะวันตกของเมืองในพื้นที่ทะเลทราย มีนครสุสานซึ่งมีชื่อเดียวกัน และเกือบตรงไปทางทิศตะวันออกตรงข้ามแม่น้ำไนล์คือเมืองเมมฟิส ในซาวียะตุลอัรยานมีพีระมิดจำนวนสองแห่งและสุสานแมสตาบาจำนวนห้าแห่ง
พีระมิด.
พีระมิดชั้น.
พีระมิดสร้างขึ้นในสมัยราชวงศ์ที่สามแห่งอียิปต์ น่าจะถูกสร้างในช่วงรัชสมัยของฟาโรห์คาบา โดยที่พีระมิดดังกล่าวตั้งใจให้เป็นพีระมิดขั้นบันได ซึ่งมีขั้นบันไดประมาณห้าถึงเจ็ดขั้น ไม่ปรากฏชั้นหินนอกสุดที่คลุมพีระมิดไว้ ซึ่งบ่งบอกว่าพีระมิดนั้นยังสร้างไม่แล้วเสร็จ แผนผังของห้องใต้ดินมีลักษณะคล้ายกับพีระมิดฝัง ทางเดินที่นำไปสู่ด้านในมีห้องด้านข้าง 32 ห้องสำหรับจัดเก็บอุปกรณ์ฝังพระศพ
พีระมิดที่ยังไม่แล้วเสร็จ.
พีระมิดที่ยังไม่แล้วเสร็จดังกล่าวเป็นของฟาโรห์ที่มีพระนามคลุมเครือ โดยส่วนที่ยังคงหลงเหลืออยู่ในปัจจุบันคือฐานสี่เหลี่ยมจัตุรัสที่ใช้สำหรับสร้างแกนกลางของพีระมิด โลงหินแกรนิตสีชมพูถูกพบในคูน้ำที่ตัดผ่านโครงสร้าง ถึงแม้ว่าอาจจะมีอายุนับย้อนกลับไปถัดจากหลังช่วงการก่อสร้างก็ตาม มีข้อสงสัยว่ามีห้องใต้ดินอยู่จริง แต่การขุดค้นไม่สามารถทำได้ เนื่องจากปัจจุบันโครงสร้างนี้เป็นส่วนหนึ่งของเขตหวงห้ามทางทหาร สิ่งปลูกสร้างดลังกล่าวมีชื่อเรียกอีกว่า "พีระมิดทางเหนือ" ซึ่งสร้างขึ้นในสมัยราชวงศ์ที่สี่แห่งอียิปต์
นครสุสาน.
พื้นที่ของซาวียะตุลอัรยานล้อมรอบด้วยสุสานทั้งหมดจำนวนห้าแห่ง ซึ่งมีอายุตั้งแต่ราชวงศ์ที่หนึ่ง, ราชวงศ์ที่สอง, ราชวงศ์ที่สามตอนปลาย, ราชวงศ์ที่สิบแปด และยุคโรมัน ในบรรดาสุสานเหล่านี้ มีเพียงแห่งเดียวที่มีอายุถึงปลายราชวงศ์ที่สามเท่านั้นที่เป็นสุสานขนาดใหญ่ ซึ่งมีสุสานแมสตาบาที่สร้างจากอิฐโคลนจำนวนสี่แห่ง ไรส์เนอร์และฟิชเชอร์ตั้งข้อสังเกตว่าสุสานเหล่านนี้น่าจะเป็นนครสุสานที่ตั้งอยู่รอบพีระมิดของฟาโรห์ สุสานขนาดใหญ่นั้นเป็นของเหล่าเชื้อพระวงศ์และข้าราชบริพาร โดยเฉพาะอย่างยิ่ง ห่างจากพีระมิดชั้นไปทางเหนือประมาณ 200 เมตร (660 ฟุต) มีแมสตาบาขนาดใหญ่ ซึ่งปัจจุบันรู้จักกันในชื่อ "แมสตาบา Z500" ซึ่งค้นพบชามหินอ่อนจำนวนแปดใบที่ปรากฏเชเรคของฟาโรห์คาบา ไรส์เนอร์และฟิชเชอร์จึงสรุปว่า "ถ้าแมสตาบาเป็นของบุคคลที่เชื่อมโยงกับกษัตริย์ผู้สร้างพีระมิด ก็เป็นไปได้ว่าพระนามของกษัตริย์พระองค์นั้นคือคาบา" ความคิดเห็นดังกล่าวเป็นที่ยอมรับโดยนักอียิปต์วิทยาส่วนใหญ่ที่ถือว่าพีระมิดชั้นเป็นของฟาโรห์คาบา
ซาวียะตุลอัรยานในปัจจุบัน.
ตั้งแต่ปี ค.ศ. 1960 พื้นที่ส่วนใหญ่ใกล้กับซาวียะตุลอัรยานถูกจำกัดไม่ให้เข้าถึงเนื่องจากเป็นฐานทัพทหาร การเข้าถึงพีระมิดถูกจำกัดการเข้าถึงมาตั้งแต่ปี ค.ศ. 1964 โดยไม่อนุญาตให้มีการขุดค้น มีการสร้างที่พักทหารทับพื้นที่สุสานเดิม และปล่องของพีระมิดที่ยังไม่แล้วเสร็จถูกใช้เป็นที่ทิ้งขยะ และสภาพของหลุมศพทั้งสองนั้นยังไม่ทราบอย่างแน่ชัดและอาจจะเข้าขั้นอันตราย
ข้อมติคณะมนตรีความมั่นคงแห่งสหประชาชาติที่ 13

ข้อมติคณะมนตรีความมั่นคงแห่งสหประชาชาติที่ 13  ได้รับการรับรองเมื่อวันที่ 12 ธันวาคม พ.ศ. 2489 หลังจากตรวจสอบการสมัครและประเทศไทยเข้าเป็นสมาชิกสหประชาชาติแล้ว คณะมนตรีความมั่นคงแห่งสหประชาชาติได้เสนอแนะต่อสมัชชาใหญ่ให้รับประเทศไทยเข้าเป็นสมาชิก ซึ่งเป็นที่ยอมรับอย่างเป็นเอกฉันท์ โดยมีพระเจ้าวรวงศ์เธอ กรมหมื่นนราธิปพงศ์ประพันธ์ เป็นเอกอัครราชทูต ผู้แทนถาวรไทยประจำสหประชาชาติคนแรกจากประเทศไทย
ข้อมติคณะมนตรีความมั่นคงแห่งสหประชาชาติที่ 8

ข้อมติคณะมนตรีความมั่นคงแห่งสหประชาชาติที่ 8  ได้รับการรับรองเมื่อวันที่ 29 สิงหาคม พ.ศ. 2489 ด้วยคะแนนเสียง 10 เสียง โดยออสเตรเลียงดออกเสียง
หลังจากข้อมติคณะมนตรีความมั่นคงแห่งสหประชาชาติที่ 6 คณะมนตรีความมั่นคงได้ทบทวนคำร้องขอเป็นสมาชิกของสาธารณรัฐประชาชนแอลเบเนีย, สาธารณรัฐประชาชนมองโกเลีย, อัฟกานิสถาน, ราชอาณาจักรฮัชไมต์แห่งทรานส์จอร์แดน, ไอร์แลนด์, โปรตุเกส, ไอซ์แลนด์, สยาม และสวีเดน คณะมนตรีเสนอให้สมัชชาใหญ่ยอมรับอัฟกานิสถาน, ไอซ์แลนด์ และสวีเดน ข้อมติสำหรับการรับสยามมีไว้ในมติที่ 13 ในเดือนธันวาคมถัดมา
ฟุตซอลโลกหญิง

ฟุตซอลโลกหญิง  เป็นการแข่งขันฟุตซอลในระดับโลกสำหรับทีมชาติทีมหญิงเช่นเดียวกับ ฟุตซอลโลก จัดขึ้นครั้งแรกที่ประเทศฟิลิปปินส์ เมื่อปี พ.ศ. 2568
จิม เลตัน

เจมส์ เลตัน (เกิด 24 กรกฎาคม 1958) เป็นอดีตนักฟุตบอลอาชีพชาวสกอตแลนด์ซึ่งเล่นในตำแหน่งผู้รักษาประตู เลตันเริ่มต้นอาชีพของเขากับแอเบอร์ดีน โดยเขาคว้าแชมป์ในประเทศ 7 รายการ และยูโรเปียนคัพวินเนอร์สคัพ ฤดูกาล 1982–83 ภายใต้การคุมทีมของอเล็กซ์ เฟอร์กูสัน (ในขณะนั้นยังไม่ได้รับยศเซอร์) เฟอร์กูสันเซ็นสัญญาคว้าตัวเลตันมาร่วมทีมแมนเชสเตอร์ ยูไนเต็ดในปี 1988 แต่เขาถูกดร็อปหลังจากเสีย 3 ประตูในเอฟเอคัพ รอบชิงชนะเลิศ 1990 นัดแรก ก่อนและหลังออกจากแมนเชสเตอร์ยูไนเต็ดในปี 1992 เลตันเล่นให้กับอาร์เซนอล, เรดิง, ดันดี และเชฟฟีลด์ยูไนเต็ด และเริ่มต้นอาชีพของเขาใหม่อีกครั้งหลังจากย้ายไปร่วมทีมฮิเบอร์เนียนในปี 1993 เขากลับมาที่แอเบอร์ดีนในปี 1997 ก่อนที่จะแขวนถุงมือในปี 2000 ลงเล่นไปทั้งหมดกว่า 600 นัดในลีก
เลตันลงเล่นให้ทีมชาติสกอตแลนด์ไป 91 นัด เขามีชื่อติดทีมชาติสกอตแลนด์ในฟุตบอลโลก 1982, 1986, 1990 และ1998 โดยลงเล่น 3 ครั้งหลัง
ระดับสโมสร.
แอเบอร์ดีน.
เลตันย้ายไปร่วมทีมอเบอร์ดีนจากดาลรีทิสเซิลในปี 1977 หลังจากทำงานรับราชการเมื่อออกจากโรงเรียน ก่อนที่จะเลื่อนชั้นสู่ทีมชุดใหญ่ของแอเบอร์ดีน เขาถูกยืมตัวไปที่เดเวรอนเวลเป็นเวลา 1 ฤดูกาล ซึ่งตอนนี้เขาได้รับเลือกให้เข้าสู่หอเกียรติยศของสโมสร เลตันประสบความสำเร็จสูงสุดภายใต้การคุมทีมของอเล็กซ์ เฟอร์กูสันในช่วงต้นถึงกลางทศวรรษ 1980 แอเบอร์ดีนของเฟอร์กูสันคว้าแชมป์พรีเมียร์ดิวิชันในปี 1984 และ 1985, สก็อตติชคัพ 4 สมัย, สก็อตติชลีกคัพ 1 สมัย และยูโรเปียนคัพวินเนอร์สคัพ และยูโรเปียนซูเปอร์คัพ ในปี 1983
ดาบและเวทมนตร์

ดาบและเวทมนตร์ เป็นหนึ่งในประเภทย่อยของแนวนิยายแฟนตาซี โดยดาบและเวทมนตร์ เป็นเรื่องราวเกี่ยวกับการผจญภัยในโลกแฟนตาซี โดยมักจะเน้นการต่อสู้ด้วยดาบและการใช้เวทมนตร์ มักมีตัวละครหลักเป็นนักรบหรือนักผจญภัยที่ต้องเผชิญหน้ากับอันตรายต่าง ๆ ในโลกเวทย์มนต์หรือโลกที่ไม่ใช่โลกจริง และมักจะเป็นการต่อสู้กับมนุษย์หรือสิ่งมีชีวิตที่มีพลังเวทมนตร์ ทั้งนี้การใช้ภาพพจน์ของโลกแฟนตาซีโดยเป็นส่วนสำคัญของแนวนี้ด้วย แนวนิยายแฟนตาซีประเภทนี้มีต้นกำเนิดมาจากงานของโรเบิร์ต อี. ฮาวาร์ดในต้นปี ค.ศ. 1930 และคำว่า ดาบและเวทมนตร์ ถูกบัญญัติขึ้นโดยฟริตซ์ ลีเบอร์ในฉบับเดือนพฤษภาคม ค.ศ. 1961
จารึกระฆังพระเจ้าบุเรงนอง

จารึกระฆังพระเจ้าบุเรงนอง เป็นจารึกสองภาษาที่พบบนระฆัง ซึ่งหล่อโดยพระเจ้าบุเรงนองแห่งราชวงศ์ตองอู และแขวนไว้กลางถนนในเมืองพะโค ประเทศพม่า ในรัชสมัยของพระเจ้าบุเรงนอง ระหว่างปี พ.ศ. 2097 ถึง พ.ศ. 2124 จารึกเขียนด้วยภาษาพม่าและภาษามอญ ระฆังนี้ถูกนำไปยังเมืองเยาะอู้ อาณาจักรยะไข่ เป็นครั้งแรก และถูกนำไปยังอินเดียโดย ภีม ซิงห์ เมื่อปี พ.ศ. 2368 ปัจจุบันแขวนอยู่ในวัดฮินดู ภิม ฆัณฏา รัฐอุตตรประเทศ ประเทศอินเดีย (พิกัดภูมิศาสตร์)
สิ่งพิมพ์.
คำจารึกได้รับการแปลและตีพิมพ์ครั้งแรกเป็นภาษาอังกฤษ ปี พ.ศ. 2381 ในวารสาร Journal of the Asiatic Society ฉบับที่ 76 เดือนเมษายน แต่การคัดลอกข้อความและคำแปลผิดพลาดอย่างมาก ในปี พ.ศ. 2565 Nai Bee Htaw Monzel อ่านและแปลส่วนของภาษามอญ และตีพิมพ์ในวารสาร Amartdein Journal ฉบับที่ 14 กรกฎาคม พ.ศ. 2565
สโมสรฟุตบอลลิเวอร์พูลในฤดูกาล 1963–64

ฤดูกาล 1963–64 เป็นฤดูกาลที่ 72 ของลิเวอร์พูลในฟุตบอลลีกและเป็นฤดูกาลที่ 2 ของพวกเขาหลังกลับสู่ฟุตบอลลีกดิวิชัน 1 ลิเวอร์พูลคว้าแชมป์ดิวิชัน 1 ครั้งแรกนับตั้งแต่ฤดูกาล 1946–47 หลังจากกลับมาสู่ลีกสูงสุดได้เพียง 2 ฤดูกาล บิลล์ แชงคลี ผู้จัดการทีมได้รับคำชื่นชมอย่างมากจากความสำเร็จในฤดูกาลนี้ นับเป็นการเปลี่ยนลิเวอร์พูลจากทีมกลางตารางในดิวิชัน 2 มาเป็นแชมป์ลีกในเวลาเพียง 4 ปีเศษ โรเจอร์ ฮันต์ยิงได้ 31 ประตูในลีก ขณะที่เอียน เซนต์จอห์น คู่หูของฮันต์ 21 ประตู และอัลฟ์ แอร์โรว์สมิธ 15 ประตู ทั้งสามคนมีความสำคัญต่อทีมในการทำสถิติสโมสรโดยทำได้ 92 ประตูในดิวิชัน 1
เล่าเลียก

เล่าเลียก มีชื่อในภาษาจีนกลางว่า หลิว เลฺว่  เป็นขุนพลของรัฐง่อก๊กในยุคสามก๊กของจีน 
ประวัติ.
เล่าเลียกเป็นชาวอำเภอฉางชาน (長山縣 "ฉางชานเซี่ยน") เมืองห้อยเข (會稽郡 "ไคว่จีจฺวิ้น") ซึ่งอยู่ในนครจินหฺวา (金華市 "จินหฺวาชื่อ") มณฑลเจ้อเจียง (浙江) ในปัจจุบัน เล่าเลียกเป็นบุตรชายของเล่าเบา (留贊 "หลิว จ้าน") ขุนพลของง่อก๊ก น้องชายของเล่าเลียกชื่อหลิว ผิง (留平) รับราชการเป็นขุนพลของง่อก๊กเช่นกัน
ในปี ค.ศ. 252 หลังการสวรรคตของซุนกวนจักรพรรดิแห่งง่อก๊กและซุนเหลียงรัชทายาทของซุนกวนผู้ขึ้นครองรายช์เป็นจักรพรรดิลำดับที่ 2 แห่งง่อก๊ก วุยก๊กที่เป็นรัฐอริของง่อก๊กเข้าโจมตีง่อก๊กจากสามทิศทาง โดยเข้าตีทางกังเหลง (江陵 "เจียงหลิง"), บู๊เฉียง (武昌 "อู่ชาง"; ปัจจุบันคือนครเอ้อโจว มณฑลหูเป่ย์) และตังหิน (東興 "ตงซิง"; ทางตะวันออกเฉียงใต้ของนครเฉาหู มณฑลอานฮุยในปัจจุบัน) จูกัดเก๊กผู้สำเร็จราชการแทนพระองค์แห่งง่อก๊กมอบหมายให้เล่าเลียกและจวนตวน (全端 "เฉฺวียน ตฺวาน") แยกกันนำทหารคนละพันนายไปรักษาป้อมปราการ 2 แห่งที่ตังหิน โดยเล่าเลียกรักษาป้อมตะวันออก จวนตวนรักษาป้อมตะวันตก ทัพวุยก๊กนำโดยอ้าวจุ๋นและจูกัดเอี๋ยนยกเข้าล้อมป้อมปราการทั้งสองแห่งที่ตังหิน แต่ป้อมปราการทั้งสองตั้งอยู่บนที่สูงจึงยากจะเข้าตี ในยุทธการที่ตังหิน จูกัดเก๊กพร้อมด้วยเล่าเบา (บิดาของเล่าเลียก), ลิกี๋, ต๋องจู และเตงฮองนำทัพเข้าโจมตีเอาชนะทัพวุยก๊กได้
ในปี ค.ศ. 255 เล่าเบาบิดาของเล่าเลียกเสียชีวิตในการรบที่ฉิวฉุน (壽春 "โช่วชุน"; ปัจจุบันคืออำเภอโช่ว มณฑลอานฮุย) ปีนั้นรัฐง่อก๊กส่งเฝิง เฉา (馮朝) ไปสร้างป้อมปราการที่กังเหลง แต่งตั้งให้อู๋ หราง (吳穰) เป็นเจ้าเมือง (太守 "ไท่โฉ่ว") ของเมืองกังเหลง และแต่งตั้งให้เล่าเลียกเป็นเจ้าเมืองของเมืองตองไฮ (東海 "ตงไห่")
โรงเรียนสุโขทัยวิทยาคม

โรงเรียนสุโขทัยวิทยาคม (อังกฤษ: Sukhothai Wittayokom School; ย่อ: ส.ท./SUW) เป็นหนึ่งในสามโรงเรียนประจำจังหวัดสุโขทัย ร่วมกับโรงเรียนอุดมดรุณีและโรงเรียนสวรรค์อนันต์วิทยา ตั้งอยู่ในอำเภอเมืองสุโขทัย จังหวัดสุโขทัย จัดเป็นโรงเรียนมัธยมศึกษาขนาดใหญ่พิเศษ สังกัดสำนักงานเขตพื้นที่การศึกษามัธยมศึกษาสุโขทัย สหวิทยาเขตเจ้าราม สำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติ.
โรงเรียนสุโขทัยวิทยาคม เริ่มก่อตั้ง เมื่อปี พ.ศ. 2441 บริเวณเหนือวัดราชธานี อำเภอเมืองสุโขทัย จังหวัดสุโขทัย โดยชื่อว่า โรงเรียนประจำจังหวัดสุโขทัย "สุโขทัยวิทยาคม" รับนักเรียนสหศึกษา ตั้งแต่ชั้นประถมศึกษาปีที่ 1 ถึงชั้นมัธยมศึกษาปีที่ 3 แต่หลังจากนั้นปี เมื่อปี พ.ศ. 2448 ได้ย้ายไปเปิดใหม่บริเวณหลังตลาดธานี หรือบริเวณสนามเด็กเล่น เชิงสะพานพระร่วง
วันที่ 26 สิงหาคม 2472 ได้เปิดอาคารเรียนใหม่บริเวณใต้วัดไทยชุมพล และได้แบ่งโรงเรียนออกเป็นสองโรงเรียนคือ โรงเรียนสตรีประจำจังหวัดสุโขทัย "อุดมดรุณี" ตั้งอยู่บริเวณเดิม (หลังตลาดธานี) และโรงเรียนชายประจำจังหวัดสุโขทัย "สุโขทัยวิทยาคม" ตั้งอยู่บริเวณใหม่ (ใต้วัดไทยชุมพล) รับนักเรียนชั้นมัธยมศึกษาปีที่ 1 ถึงชั้นมัธยมศึกษาปีที่ 6
พ.ศ. 2474 พระบาทสมเด็จพระปกเกล้าเจ้าอยู่หัว มีพระบรมราชโองการ ยุบรวมบางมณฑลและบางจังหวัด โดยจังหวัดสุโขทัย ถูกยุบเลิกและรวมกับจังหวัดสวรรคโลก ทำให้ โรงเรียนสุโขทัยวิทยาคม หมดสถานะโรงเรียนชายประจำจังหวัดสุโขทัย และมีสถานะเป็นโรงเรียนชายประจำอำเภอสุโขทัยธานีแทน
พ.ศ. 2482 ทางราชการ ได้มีการเปลี่ยนแปลงชื่อจังหวัดสวรรคโลก เป็นจังหวัดสุโขทัย ทำให้ โรงเรียนสุโขทัยวิทยาคม มีสถานะเป็นโรงเรียนชายประจำจังหวัดสุโขทัยอีกครั้ง
พ.ศ. 2500 ได้มีการก่อตั้งวิทยาลัยพลศึกษาจังหวัดสุโขทัย โดยทางวิทยาลัยได้ใช้อาคารสถานที่ของโรงเรียนสุโขทัยวิทยาคมเป็นสถานที่เรียนชั่วคราว
พ.ศ. 2503 เปิดสอนชั้นเตรียมอุดมศึกษา แผนกวิทยาศาสตร์ และต่อมาได้ขยายเปิดสอนชั้นมัธยมศึกษาตอนปลาย แผนกศิลปศาสตร์
วันที่ 18 พฤษภาคม พ.ศ. 2507 ได้ย้ายมาอยู่บริเวณสนามบินเก่า ตำบลบ้านกล้วย และก็ได้ตั้งอยู่บริเวณนั้นมาจนถึงปัจจุบัน ส่วนบริเวณใต้วัดไทยชุมพลยกให้โรงเรียนอุดมดรุณี ปัจจุบันเป็นที่ตั้งของโรงเรียนอุดมดรณี
พ.ศ.2514 ทางโรงเรียนได้สร้างพระบรมรูปพ่อขุนรามคำแหงมหาราชไว้ที่ด้านหน้าของทางเข้าโรงเรียนซึ่งพระบรมรูปของพระองค์ได้เป็นที่เคารพสักการะของครูอาจารย์ นักเรียนและชาวจังหวัดสุโขทัยมาจนทุกวันนี้
พ.ศ. 2523 ได้ให้วิทยาลัยนาฏศิลป์สุโขทัย ใช้อาคารสถานที่ จนวิทยาลัยนาฏศิลป์สุโขทัยสร้างเสร็จ และในปีเดียวกัน วิทยาลัยพลศึกษาจังหวัดสุโขทัย ก็ได้ย้ายออกจากโรงเรียน ไปตั้งอยู่อาคารถาวรของวิทยาลัย ปัจจุบันคือ มหาวิทยาลัยการกีฬาแห่งชาติ วิทยาเขตสุโขทัย
พ.ศ. 2525 ทางโรงเรียนได้เปิดโรงเรียนชั้นมัธยมศึกษา สังกัดกรมสามัญศึกษา ณ ตำบลยางซ้าย อำเภอเมืองสุโขทัย โดยเป็นสาขาของโรงเรียนสุโขทัยวิทยาคม และในปีเดียวกัน วิทยาลัยนาฏศิลป์สุโขทัย ก็ได้ย้ายออกจากโรงเรียนสุโขทัยวิทยาคม ไปตั้งอยู่อาคารเรียนถาวรบริเวณทิศตะวันออกของโรงเรียน
13 มกราคม พ.ศ. 2526 ได้แยกสาขาของโรงเรียนสุโขทัยวิทยาคม ตำบลยางซ้าย อำเภอเมืองสุโขทัย เป็น โรงเรียนยางซ้ายพิทยาคม โรงเรียนมัธยมศึกษา ประจำตำบลยางซ้าย
18 พฤษภาคม 2527 ได้มีการก่อตั้งโรงเรียนมัธยม ตำบลเมืองเก่า อำเภอเมืองสุโขทัย โดยกรมสามัญได้อนุมัติให้เป็นสาขาของโรงเรียนสุโขทัยวิทยาคม จังหวัดสุโขทัยในช่วงแรก ต่อมาวันที่ 30 พฤษภาคม 2527 ก็ได้แยกออกจากการเป็นสาขาของโรงเรียนสุโขทัยวิทยาคมและจัดตั้งเป็นโรงเรียนลิไทพิทยาคม
เซลล์สู่ภาวะเอกฐาน

เซลล์สู่ภาวะเอกฐาน  เป็นเกมส่วนเพิ่ม (incremental game) ที่ให้บริการแบบฟรีเมียม พัฒนาและจัดจำหน่ายโดยคอมพิวเตอร์ลันช์ (Computer Lunch) เกมมีเนื้อหาเกี่ยวกับการสำรวจวิวัฒนาการ ธรรมชาติวิทยา และอารยธรรม โดยใช้กลไกแบบเดินเครื่องเปล่าเพื่อช่วยผู้เล่นในการเรียนรู้เกี่ยวกับวิทยาศาสตร์และประวัติศาสตร์
ประวัติ.
"เซลล์สู่ภาวะเอกฐาน"เริ่มพัฒนาในปี พ.ศ. 2560 โดยได้รับแรงบันดาลใจจากความรักในสารคดีธรรมชาติของแอนดรูว์ แกร์ราแฮน (Andrew Garrahan) ผู้ร่วมก่อตั้งคอมพิวเตอร์ลันช์ แกร์ราแฮนต้องการสร้างเกมเกี่ยวกับวิทยาศาสตร์และประวัติวัติศาสตร์ และแกร์ราแฮนเห็นถึงความนิยมที่เพิ่มขึ้นของประเภทเกมส่วนเพิ่มซึ่งเข้ากันได้ดีกับจังหวะการดำเนินเรื่องที่ผ่อนคลายของสารคดี แกร์ราแฮนยังได้รับแรงบันดาลใจจากซีรีส์ “คอนเนกชันส์” ของเจมส์ เบิร์ก (James Burke) ที่ออกอาอากศทางบรรษัทแพร่ภาพกระจายเสียงอังกฤษ (บีบีซี)
เกมเริ่มเปิดให้เข้าถึงก่อนกำหนดทางแอนดรอยด์ในปี พ.ศ. 2561 ต่อมาเปิดให้เข้าถึงก่อนกำหนดทางไอโอเอสและสตีม เกมจำหน่ายอย่างเป็นทางการทางไอโอเอสในเดือนสิงหาคม พ.ศ. 2562 และแอนดรอยด์ในเดือนเมษายน พ.ศ. 2563
ในวันที่ฝนพร่างพราย

ในวันที่ฝนพร่างพราย เป็นละครโทรทัศน์ไทยแนวรัก กฎหมาย สะเทือนขวัญ จากการกำกับของชุดาภา จันทเขตต์ และภัสส์ชนกภร ทิพย์ศรี นำแสดงโดย มาริโอ้ เมาเร่อ, ณฐพร เตมีรักษ์, จักริน ภูริพัฒน์, ศิริลักษณ์ คอง, ธัชทร ทรัพย์อนันต์ และ รุจิรดา ดิศกุล ณ อยุธยา ออกอากาศทางช่อง 3 เอชดี ทุกวันจันทร์และอังคาร เวลา 20.30 น. (เวลามาตรฐานไทย) ระหว่างวันที่ 3 มิถุนายน ถึง 16 กรกฎาคม 2567 โดยละครเรื่องนี้นับเป็นละครเรื่องที่ 3 ที่มาริโอ้และณฐพรแสดงนำคู่กันต่อจากเพลิงทระนง (2554) และรอยรักหักเหลี่ยมตะวัน (2557)
เรื่องย่อ.
ในวันที่ฝนพร่างพราย บอกเล่าเรื่องราวของ มาวิน (มาริโอ้ เมาเร่อ) ชายหนุ่มสู้ชีวิตที่ได้กลายมาเป็นทนายความอาสา กับ ปลายฝน (ณฐพร เตมีรักษ์) นักสังคมสงเคราะห์ที่ต้องร่วมมือกันแก้ไขปัญหาสังคม พร้อมกับฟันฝ่าเส้นทางความรักที่มีความทรงจำในอดีตซ่อนอยู่
งานสร้าง.
ละครเรื่อง ในวันที่ฝนพร่างพราย ได้ทำการฟิตติ้งหรือลองเสื้อผ้าของนักแสดงเมื่อช่วงปลายปี 2565 ก่อนจะจัดงานบวงสรวงละครเพื่อเอาฤกษ์เอาชัยก่อนออนแอร์ที่ ลานด้านหน้าศาลพระพิฆเนศ เซ็นทรัลเวิลด์ เมื่อช่วงเย็นวันที่ 16 พฤษภาคม
พระครูประสาทพรหมคุณ (หงษ์ พฺรหฺมปญฺโญ)

พระครูประสาทพรหมคุณ (หงษ์ พฺรหฺมปญฺโญ) เป็นพระครูสัญญาบัตรเจ้าคณะตำบลชั้นโท อดีตเจ้าอาวาสวัดเพชรบุรี บ้านทุ่งมน ตำบลทุ่งมน อำเภอปราสาท จังหวัดสุรินทร์ และอดีตเจ้าคณะตำบลทุ่งมน, อดีตที่ปรึกษาเจ้าคณะตำบลทุ่งมน อำเภอปราสาท
ชาติภูมิ.
พระครูประสาทพรหมคุณ (หงษ์ พฺรหฺมปญฺโญ) นามเดิม สุวรรณหงษ์ นามสกุล จะมัวดี
เทพนิยายล้อเลียน

เทพนิยายล้อเลียน  เป็นนวนิยายประเภทหนึ่งที่ล้อเลียนเทพนิยายแบบดั้งเดิม มักถูกสร้างขึ้นในรูปแบบต่าง ๆ เช่น นิยาย ภาพยนตร์ หรือละครโทรทัศน์ นวนิยายประเภทนี้ได้รับความนิยมทางโทรทัศน์จากท่อน "Fractured Fairy Tales" ในเรื่อง The Rocky and Bullwinkle Show ในปี 1959
ภาพยนตร์แอนิเมชันเรื่องเชร็ค เมื่อปี 2001 ได้รับความนิยมอย่างมาก และในไม่ช้าการล้อเลียนก็บดบังเทพนิยายแบบดั้งเดิม ประเภทนี้ได้รับการยกย่องอย่างมากจากการเป็นตัวแทนมุมมองทางสังคมที่เกี่ยวข้องในโลกร่วมสมัย แต่ยังถูกวิพากษ์วิจารณ์ว่าเข้ามาแทนที่เรื่องราวแบบดั้งเดิมด้วย
ต้นกำเนิด.
ประเภทของเทพนิยายล้อเลียนได้รับความนิยมเพิ่มขึ้นหลังจากเรื่อง The Rocky and Bullwinkle Show เมื่อปี 1959 ซึ่งนำเสนอเนื้อเรื่องที่เปลี่ยนแปลงไปให้เข้าถึงผู้ชมยุคใหม่ ทำให้การดัดแปลงเทพนิยายได้แพร่หลายในวัฒนธรรมสมัยนิยมร่วมสมัยตั้งแต่ยุคดังกล่าว และมีการเปลี่ยนแปลงความเข้าใจเกี่ยวกับเทพนิยายแบบคลาสสิก การปฏิวัติทางดิจิทัลมีส่วนสำคัญในการเผยแพร่เนื้อหาเหล่านี้ในศตวรรษที่ 21
การล้อเลียนเทพนิยายมีอยู่ 2 ประเภท ประเภทที่ 1 เน้นไปที่การล้อเลียนประเภทเทพนิยายและนิทานแต่ละเรื่องเอง และประเภทที่ 2 คือการจัดรูปแบบนิทานใหม่เพื่อรวมคุณค่าที่เป็นมรดกและข้อคิดทางสังคมที่มีน้ำหนักมากขึ้น นักวิชาการด้านวรรณกรรมและนักวิจารณ์มักจะเน้นไปทางนิทานที่สะท้อนถึงสภาพสังคมวัฒนธรรมที่เปลี่ยนแปลงไปของศตวรรษที่ 21 ลักษณะที่เปลี่ยนแปลงได้ของนิทานและการพัฒนาเทคโนโลยีได้ทำให้นิทานเข้าสู่สื่อที่หลากหลายมากขึ้น โดยมีวิธีการนำเสนอเรื่องราวที่ถูกเสริมสร้างได้ในรูปแบบที่สร้างสรรค์และทันสมัยมากขึ้น และให้ผู้สร้างสามารถเปลี่ยนแปลงการตอบรับของผู้ชมต่อเรื่องราวที่เล่าได้ ความเคลื่อนไหวของประเภทนี้ได้ช่วยให้การเสริมสร้างนิทานแฟร์รี่เทลเปลี่ยนแปลงไปตามเวลา และถูกแสดงในรูปแบบหลากหลาย ไม่เพียงแต่การเสริมสร้างทางวรรณกรรม แต่ยังมีภาพยนตร์และโทรทัศน์แอ็คชันสดและอนิเมชัน บทกวี การ์ตูน และดนตรี ที่ได้ให้ผู้ชมเข้าถึงเรื่องราวที่ซับซ้อนเหล่านี้ได้ทั่วไป
การามง

การามง  เป็นกลุ่มของไทป์เฟซแบบมีเชิงจำนวนมาก ตั้งชื่อตามโกลด การามง ช่างแกะลายชาวปารีสในคริสต์ศตวรรษที่ 16 ไทป์เฟซการามงเป็นที่นิยมและมักใช้สำหรับการพิมพ์หนังสือและข้อความเนื้อหา
ไทป์เฟซการามงได้รับการออกแบบตามรูปแบบไทป์เฟซอันโด่งดังที่ฟรันเชสโก กริฟโฟ ช่างแกะแบบกดรอย แกะให้อัลดุส มานูติอุส ช่างพิมพ์ชาวเวนิสในปี 1495 และอยู่ในรูปแบบที่ปัจจุบันเรียกว่าการออกแบบตัวอักษรเชิงเก่า อันเป็นตัวอักษรที่มีโครงสร้างค่อนข้างเป็นธรรมชาติคล้ายกับการเขียนด้วยลายมือกับปากกา แต่ต่างกันตรงที่การออกแบบรูปอักขระในไทป์เฟซนั้นมีโครงสร้างตั้งตรงมากขึ้นเล็กน้อย
หลังจากเสื่อมความนิยมไปในช่วงคริสต์ศตวรรษที่ 18 และ 19 ไทป์เฟซสมัยใหม่หลายรูปแบบในสไตล์การามงก็ได้รับการพัฒนาขึ้น เป็นเรื่องปกติที่จะจับรูปแบบเหล่านี้กับตัวเอียงแท้โดยอิงจากผลงานร่วมสมัยที่สร้างขึ้นโดยรอแบร์ กร็องฌง ซึ่งเป็นที่รู้จักกันดีจากความเชี่ยวชาญของเขาในแนวนี้ อย่างไรก็ตาม แม้ว่าการามงเองยังคงถือเป็นบุคคลสำคัญในการพิมพ์ภาษาฝรั่งเศสในช่วงคริสต์ศตวรรษที่ 16 แต่ผลการวิจัยทางประวัติศาสตร์ได้ชี้เปลี่ยนไปในทิศทางที่ทำให้การามงเป็นช่างฝีมือคนหนึ่งในบรรดาช่างจำนวนมากที่กระตือรือร้นในช่วงเวลาของการผลิตไทป์เฟซใหม่อย่างรวดเร็วในฝรั่งเศสสมัยคริสต์ศตวรรษที่ 16 รอเบิร์ต บริงเฮิสต์ ให้ความเห็นว่า "เป็นธรรมเนียมที่แพร่หลายมานานหลายปีที่จะยกย่องฟอนต์ภาษาฝรั่งเศสดี ๆ ในศตวรรษที่ 16 เกือบทั้งหมด ให้เป็นฝีมือการามง" ด้วยเหตุนี้ แม้ว่า "การามง" จะเป็นคำทั่วไปในอุตสาหกรรมการพิมพ์ แต่ก็มีการนำศัพท์ "French Renaissance antiqua" และ "Geralde" มาใช้ในการเขียนเชิงวิชาการเพื่ออ้างอิงถึงแบบอักษรโดยทั่วไปในตัวแบบ Aldus-French Renaissance โดยการามงและคนอื่น ๆ
ซูซูกะ

ซูซูกะ  เป็นนครในจังหวัดมิเอะ ประเทศญี่ปุ่น มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 190,730 คน มีขนาดพื้นที่ 194.46 ตารางกิโลเมตร เป็นที่ตั้งของซูซูกะเซอร์กิต
ภูมิศาสตร์.
ซูซูกะตั้งอยู่ทางทิศตะวันออกเฉียงเหนือของจังหวัดมิเอะ ในทางตอนเหนือของคาบสมุทรคิอิ มีอาณาเขตติดกับอ่าวอิเซะทางทิศตะวันออก บางส่วนของเมืองอยู่ภายในอาณาเขตของอุทยานธรรมชาติจังหวัดอิเซะโนะอูมิและกึ่งอุทยานแห่งชาติซูซูกะ
สถิติประชากร.
จำนวนประชากรของนครซูซูกะเพิ่มขึ้นมากกว่าสองเท่าในช่วง 50 ปี ตั้งแต่ ค.ศ. 1960 ถึง ค.ศ. 2010
นากาจิมะ A6M2-N

เครื่องบินรบจอดน้ำแบบสอง (二式水上戦闘機) ซึ่งได้รับรหัสรุ่นว่า A6M2-N เป็นเครื่องบินทุ่นลอยน้ำที่นั่งเดี่ยว ซึ่งมีพื้นฐานมาจากมิตซูบิชิ A6M รุ่น 11 ชื่อรหัสที่ฝ่ายสัมพันธมิตรใช้เรียกเครื่องบินลำนี้คือ รูฟ
การออกแบบและการพัฒนา.
เครื่องบินรบจอดน้ำแบบสอง พัฒนาต่อยอดจากมิตซูบิชิ A6M ออกแบบมาเพื่อสนับสนุนการโจมตีสะเทินน้ำสะเทินบกเป็นหลัก เครื่องบินลำนี้ถูกสร้างขึ้นจากฐานลำตัวของมิตซูบิชิ A6M2 รุ่น 11 โดยดัดแปลงหางและติดตั้งเรือท้องแบนเพิ่มเติม มีการผลิตทั้งหมด 327 ลำรวมถึงลำต้นแบบด้วย
ประวัติการปฏิบัติการ.
เครื่องบินลำนี้ถูกนำมาใช้งานในปี 1942 เรียกว่า "ซุยเซ็น 2" (Hydro fighter type 2) และมีบทบาทในปฏิบัติการป้องกันทางทหารที่หมู่เกาะอะลูเชียนและหมู่เกาะโซโลมอนเท่านั้น เครื่องบินเหล่านี้มีประสิทธิภาพในการโจมตีเรือตรวจการณ์ของอเมริกาในเวลากลางคืน
เครื่องบิน A6M2-N ลำสุดท้ายถูกกองทัพฝรั่งเศสในอินโดจีนนำมากลับมาใช้ ภายหลังจากสิ้นสุดสงครามโลกครั้งที่สอง เครื่องบินลำนี้ประสบอุบัติเหตุหลังจากผ่านการซ่อมแซมครั้งใหญ่
ขนมเม็ดขนุน

ขนมเม็ดขนุน เป็นขนมไทยโบราณ มีต้นกำเนิดตั้งแต่สมัยอยุธยา และเป็นขนมหนึ่งใน 9 ขนมมงคล สำหรับงานแห่ขันหมาก งานบุญ งานมงคลอื่น ๆ และของว่าง ทำจากถั่วเลาะเปลือกปั้นเป็นรูปทรงรีคล้ายเม็ดขนุน ชุบไข่แดงแล้วนำไปหยอดในน้ำเชื่อมเข้มข้นจนมีสีเหลืองนวลคล้ายสีทอง มีรสหวาน
ขนมเม็ดขนุนเป็นขนมไทยที่ได้รับอิทธิพลจากวัฒนธรรมของชาวโปรตุเกสที่เข้ามาพำนักในสยามหลัง พ.ศ. 2059 รัชกาลสมเด็จพระรามาธิบดีที่ 2 เชื่อว่าชาวสยามในขณะนั้นดัดแปลงวิธีการทำขนมกลายเป็นขนมประจำชาติของตนโดยใช้ไข่ น้ำตาล เป็นส่วนผสมหลักซึ่งเป็นวัฒนธรรมของชาวโปรตุเกส ส่วนหม่อมราชวงศ์ถนัดศรี สวัสดิวัตน์ อธิบายว่า ท้าวทองกีบม้า (มารี กีมาร์) ซึ่งเป็นผู้นำขนมโปรตุเกสมาเผยแพร่ในกรุงศรีอยุธยาในรัชกาลสมเด็จพระนารายณ์มหาราช คือ ทองหยิบ ทองหยอด และฝอยทอง แต่ขนมเม็ดขนุนนั้นคนกรุงศรีอยุธยาดัดแปลงวิธีของท้าวทองกีบม้า (มารี กีมาร์) มาอีกทอดหนึ่ง
ประวัติ.
สมัยรัตนโกสินทร์.
ขนมเม็ดขนุนกับตำนานเรื่อง "แม่ครัวหัวป่าก์ "เมืองพรหมบุรี มีเรื่องเล่าในสมัยรัชกาลพระบาทสมเด็จพระจุลจอมเกล้าเจ้าอยู่หัว เมื่อคราวเสด็จพระราชดำเนินไปทอดกฐิน ณ วัดพรหมเทพาวาส (วัดชลอน) เมืองพรหมบุรี (ปัจจุบันคือ อำเภอพรหมบุรี จังหวัดสิงห์บุรี) ว่า คณะแม่ครัวบ้านหัวป่าเมืองพรหมบุรีได้จัดเครื่องเสวยมีแกงมัสมั่น แกงบอน ต้มปลาร้าหัวตาล ขนมจีนน้ำยา ส่วนเครื่องหวานมีขนมปิ้ง สังขยา ทองหยิบ ฝอยทอง เม็ดขนุน และข้าวตอกน้ำกะทิ ทูลเกล้าฯ ถวายพระบาทสมเด็จพระจุลจอมเกล้าเจ้าอยู่หัวครั้งนั้น พระองค์ทรงโปรดฝีมือการปรุงเครื่องเสวยคณะแม่ครัวบ้านหัวป่าเมืองพรหมบุรีอย่างมาก ครั้นเสด็จประพาสกลับ เจ้าพระยาอภัยราชาสยามานุกูลกิจ (โรลังยัคมินส์) จึงกราบบังคมทูลขอชื่อพระราชทานแก่คณะแม่ครัวชุดนี้ แล้วทรงพระกรุณาโปรดเกล้าฯ พระราชทานชื่อว่า แม่ครัวหัวป่าก์ จึงเป็นที่มาของชื่อตำราอาหารไทย
ธมิดา กุลธาดาปกรณ์

ธมิดา กุลธาดาปกรณ์ ชื่อเล่น เกรซ (4 สิงหาคม พ.ศ. 2549 –) เป็นนักกีฬาฮอกกี้น้ำแข็งหญิงทีมชาติไทย ในตำแหน่งผู้รักษาประตู ซึ่งได้พาทีมคว้าแชมป์ฮอกกี้น้ำแข็งหญิงชิงแชมป์โลก 2024 ดิวิชัน 3 กลุ่มบี
เธอสำเร็จการศึกษาจากโรงเรียนเซนต์โยเซฟคอนเวนต์ และปัจจุบันกำลังศึกษาอยู่ที่คณะจิตวิทยา จุฬาลงกรณ์มหาวิทยาลัย
ประวัติ.
ธมิดาเริ่มเล่นฮอกกี้น้ำแข็งเมื่ออายุประมาณ 11 ขวบ ซึ่งเดิมทีเธอไม่ได้เล่นในตำแหน่งผู้รักษาประตู หากแต่ลองเล่นในฐานะผู้เล่นทั่วไปก่อน แล้วจึงได้รับการสนับสนุนให้เป็นผู้รักษาประตูในเวลาต่อมา กระทั่งใน พ.ศ. 2567 เธอได้เป็นตัวแทนประเทศไทยเข้าร่วมการแข่งฮอกกี้น้ำแข็งหญิงชิงแชมป์โลก 2024 ดิวิชัน 3 กลุ่มบี ที่ประเทศเอสโตเนีย โดยมีส่วนช่วยให้ทีมของเธอเป็นฝ่ายชนะสิงคโปร์, เอสโตเนีย (เจ้าภาพ), บอสเนีย และอิสราเอล ตลอดจนได้รับสิทธิเลื่อนชั้นสู่ดิวิชัน 3 กลุ่มเอ
อัลบักรี

อะบู อุบัยด์ อับดุลลอฮ์ อิบน์ อับดุลอะซีซ อิบน์ มุฮัมมัด อิบน์ อัยยูบ อิบน์ อัมร์ อัลบักรี  เรียกสั้น ๆ ว่า อัลบักรี (ป. ค.ศ. 1040–1094) เป็นนักประวัติศาสตร์และนักภูมิศาสตร์ชาวอาหรับอันดาลูเซียในตะวันตกของมุสลิม
ชีวิต.
อัลบักรีเกิดที่เวลบา  โดยเป็นบุตรของเจ้าผู้ครองแคว้นที่ดำรงตำแหน่งไม่นานที่นั่น ครอบครัวของเขาจัดตั้งพื้นที่ปกครองตนเองขึ้นที่เวลบาเมื่อรัฐเคาะลีฟะฮ์กุรฏุบะล่มสลายใน ค.ศ. 1031 อัลบักรีอยู่ในเผ่าอาหรับบักร์ เมื่อพ่อของเขาถูกอัลมุอ์ตะฎิด (ค.ศ. 1042–1069) ผู้ปกครองฏออิฟะฮ์แห่งเซบิยาถอดถอนจากตำแหน่ง เขาจึงย้ายไปที่กอร์โดบา โดยเขาเรียนกับอัลอุษรี นักภูมิศาสตร์ และอิบน์ ฮัยยาน นักประวัติศาสตร์ เขาใช้ชีวิตทั้งหมดอยู่ในอัลอันดะลุส ส่วนใหญ่อยู่ที่เซบิยาและอัลเมริอา ตอนอยู่ที่เซบิยา เขาทันอยู่ในช่วงที่เอล ซิด เดินทางมาเก็บเครื่องบรรณาการจากพระเจ้าอัลฟอนโซที่ 6 เขาเสียชีวิตที่กอร์โดบาโดยไม่เคยเดินทางไปยังสถานที่ที่เขาจดบันทึกไว้เลย
สิ่งสืบทอด.
หลุมอัลบักรีบนดวงจันทร์ตั้งชื่อตามเขา
อาร์มาเกดดอน (อัลบั้มเอสปา)

อาร์มาเกดดอน  เป็นสตูดิโออัลบั้มชุดแรกของเกิร์ลกรุปเกาหลีใต้เอสปา วางจำหน่ายโดยเอสเอ็มเอนเตอร์เทนเมนต์ในวันที่ 27 พฤษภาคม ค.ศ. 2024 มีเพลงทั้งหมด 10 เพลง รวมถึงซิงเกิลนำ 2 เพลง "ซูเปอร์โนวา" และ "อาร์มาเกดดอน"
เบื้องหลังและการวางจำหน่าย.
วันที่ 22 เมษายน ค.ศ. 2024 เอสเอ็มเอนเตอร์เทนเมนต์ประกาศว่าเอสปาจะปล่อยสตูดิโออัลบั้มชุดแรกชื่อในชื่อ "อาร์มาเกดดอน" และมีสองซิงเกิลนำได้แก่ "ซูเปอร์โนวา" และ "อาร์มาเกดดอน" โดยเพลงแรกจะว่างจำหน่ายในวันที่ 13 พฤษภาคมและอัลบั้มจะวางจำหน่ายในวันที่ 27 พฤษภาคม เมื่อวันที่ 2 พฤษภาคม ตัวอย่างคัมแบ็กถูกปล่อยออกมาใน"Launch Code" แปดวันต่อมารายชื่อเพลงถูกเปิดเผยพร้อมกับวิดีโอทีเซอร์เมดเลย์ไฮไลต์ ในวันที่ 12 พฤษภาคม ทีเซอร์มิวสิกวิดีโอของ "ซูเปอร์โนวา" ได้ถูกปล่อยออกมา "ซูเปอร์โนวา" เปิดตัวพร้อมกับมิวสิกวิดีโอเมื่อวันที่ 13 พฤษภาคม วิดีโอเพลง "Long Chat (#♥︎)" "Licorice" and "Live My Life" ได้ถูกปล่อยออกมาตั้งแต่วันที่ 15 ถึง 17 พฤษภาคม "อาร์มาเกดดอน" เวอร์ชันCDPของเครื่องเล่นซีดีพกพาวางจำหน่ายในวันที่ 19 กรกฎาคม
ประสิทธิภาพเชิงพาณิชย์.
เมื่อวันที่ 27 พฤษภาคม ค.ศ. 2024 มีรายงานว่า "อาร์มาเกดดอน"ขายได้มากกว่า 1.02 ล้านชุด ในการสั่งจองล่วงหน้า
ในประเทศจีนอัลบั้มขึ้นอันดับหนึ่งในชาร์ตยอดขายอัลบั้มดิจิทัลQQ Musicและได้รับการรับรอง "อัลบั้มดับเบิลแพลตตินัม" ภายใน 3 ชั่วโมงหลังวางจำหน่าย
ชาร์ต.
<templatestyles src="Col-begin/styles.css"/>
ภูตแม่น้ำโขง

ภูตแม่น้ำโขง เป็นละครโทรทัศน์ไทยแนวไสยศาสตร์สยองขวัญปี 2551 รีเมคจากละครชื่อเดียวกันเมื่อปี 2535 นำแสดงโดยศุกลวัฒน์ คณารศ, วรัทยา นิลคูหา รับบทนำ และมรกต กิตติสาระ รับบทตัวร้าย
กระแสตอบรับ.
ภูตแม่น้ำโขงได้รับการตอบรับอย่างดีจากจำนวนผู้ชม แม้ว่าจะทำให้ผู้ชมบางส่วนผิดหวังก็ตาม ละครเรื่องนี้กลายเป็นละครฮิตเรื่องหนึ่งของช่อง 7 ระหว่างวันที่ 6–12 ตุลาคม (อ้างอิงจากสัปดาห์ที่ 2 ของการออกอากาศ) ละครเรื่องนี้ได้รับเรตติ้ง 13 จากผู้ชม 6.73 ล้านคน รั้งอันดับ 3 ตามหลังละครอีก 2 เรื่องที่นำแสดงโดยแพนเค้ก เขมนิจ
ละครถูกจัดอันดับให้เป็น 1 ในละครยอดนิยมของช่อง 7 ในช่วงครึ่งปีหลังของปี 2551 ร่วมกับศิลามณีและหมวยอินเตอร์ มีรายงานว่าหลังจากละครจบ วรัทยา นิลคูหา นางเอกของเรื่องก็กลับมาโด่งดังอีกครั้งหลังจากห่างหายจากจอโทรทัศน์ไปนาน
พูดตรงๆ คงต้องรัก (ละครโทรทัศน์)

พูดตรงๆ คงต้องรัก (เกาหลี: ) เป็นซีรีส์ทางโทรทัศน์ของเกาหลีใต้นำแสดงโดยโก คย็อง-พโยและคัง ฮัน-นา ออกอากาศตอนแรกทางช่อง เจทีบีซีวันที่ 1 พฤษภาคม 2024 และออกอากาศทุกวันพุธและพฤหัสบดี เวลา 20:50 น. (เวลามาตรฐานเกาหลี) สตรีมมิ่งบน เน็ตฟลิกซ์ในบางภูมิภาค
เรื่องย่อ.
เป็นเรื่องราวเมโลดราม่าของซง กี-แบค (โก คย็อง-พโย) เขาเป็นคนทำงานสื่อแอนนาวิส 33 ปีซึ่งเขาทำงานให้กับบริษัท Ultra FM ซึ่งเขามีอาการผิดปกติที่ทำให้พูดโดยไม่คิด และออน อูจู (คัง ฮัน-นา) นักเขียนรายการแสดงความหลากหลายที่พร้อมทำทุกอย่างเพื่อรายการบันเทิง การกระทำในการพูดของกี-แบคที่เกิดจากอาการผิดปกติของเขาดึงดูดความสนใจของอูจูที่พบมันน่าสนใจและตัดสินใจเข้าร่วมรายการรักแบบหลากหลายช่องทาง
เกมโชว์เลือดแลกเงิน (ละครโทรทัศน์)

เกมโชว์เลือดแลกเงิน(เกาหลี: )เป็นซีรีส์ทางโทรทัศน์แนวดาร์กคอมเมดี้ระทึกขวัญของเกาหลีใต้ อิงจากเว็บตูนเนเวอร์ "Money Game" และ "Pie Game" ของแบ จิน-ซู ซึ่งเขียนโดย ฮัน แจ-ริมร่วมเขียนบทโดย เจนนี่, ซง ซู-ริน และผู้กำกับ ฮัน แจ-ริม และนำแสดงโดยรยู จุน-ย็อลรยู จุน-ย็อล,ชุน วู-ฮี,พัก จ็อง-มิน,อี ย็อล-อึม,พัก แฮ-จุน,อี ซู-ย็อง,มุน จอง-ฮี และแพ ซ็อง-วู ฉายทั่วโลกทาง เน็ตฟลิกซ์ เมื่อวันที่ 17 พฤษภาคม 2024
เรื่องย่อ.
บอกเล่าเรื่องราวของคนแปดคนที่ติดอยู่ในพื้นที่ลับที่แบ่งออกเป็นแปดชั้นและมีส่วนร่วมในการแสดงที่น่ารักแต่อันตราย โดยที่พวกเขา ได้รับเงินเมื่อเวลาผ่านไป 
การผลิต.
การพัฒนา.
ซีรีส์นี้ได้รับการพัฒนาภายใต้ชื่อผลงาน "Money Game" (เกาหลี: ) ซึ่งสร้างจาก เนเวอร์ เว็บตูน ในชื่อเดียวกันและภาคต่อ "Pie Game" ของแบ จิน-ซู ซึ่งเขียนโดย ฮัน แจ-ริมร่วมเขียนบทโดย เจนนี่, ซง ซู-ริน และผู้กำกับ ฮัน แจ-ริม ผู้กำกับจากเรื่อง "The Face Reader" (2013) และ "The King" (2017) กำลังมองหาผลงานชิ้นต่อไปของเขาหลังจาก "Emergency Declaration" (2021) และร่วมมือกับ Studio N เพื่อกำกับซีรีส์นี้ คาดว่าซีรีส์นี้จะเปิดตัวใน บริการสื่อผ่านอินเทอร์เน็ต เนเวอร์ เว็บตูน ประกาศว่า เน็ตฟลิกซ์ ได้รับแฟรนไชส์ภายใต้ชื่อใหม่ "The 8 Show" 
Studio N และ Magnum Nine จัดการการผลิต โดยมี Lotte Cultureworks ทำหน้าที่เป็นผู้ร่วมผลิตและผู้ร่วมลงทุนในซีรีส์นี้ 
มีงบประมาณลงทุนมากกว่า ₩ 
การถ่ายภาพหลัก เริ่มต้นขึ้นในเดือนพฤษภาคม2022 และสิ้นสุดในวันที่ 23 ธันวาคม 2022 
ปล่อย.
เนเวอร์ เว็บตูน ประกาศว่า จะฉายทั่วโลกทาง Netflix ในปี 2024 4 เดือนต่อมา Netflix ยืนยันว่าซีรีส์นี้จะฉายวันที่ 17 พฤษภาคม 2024
โกราซอน บาเลียนเต

โกราซอน บาเลียนเต  เป็นเทเลโนเบล่าของสหรัฐ ที่สร้างโดย มาร์เซลา ซิตเตริโอ โดยออกอากาศทางช่องเตเลมุนโด เมื่อวันที่ 6 มีนาคม พ.ศ. 2555 ถึงวันที่ 7 มกราคม พ.ศ. 2556 ซีรีส์นำแสดงโดยอาเดรียนา ฟอนเซก้า, ฆิเมนา ดูเก, โฆเซ่ หลุยส์ เรเซนเดซ และฟาเบียน ริโอส
อัลเมริอา

อัลเมริอา  เป็นนครและเทศบาลที่เป็นเมืองหลักของจังหวัดชื่อเดียวกันในแคว้นอันดาลูซิอา ประเทศสเปน ตั้งอยู่ทางตะวันออกเฉียงใต้ของคาบสมุทรไอบีเรียริมทะเลเมดิเตอร์เรเนียน เคาะลีฟะฮ์อับดุรเราะห์มานที่ 3 สถาปนานครนี้ใน ค.ศ. 955 นครนี้เจริญรุ่งเรืองในยุคอิสลาม กลายเป็นเมืองระดับโลกในช่วงคริสต์ศตวรรษที่ 11 ถึง 12 อัลเมริอายังเป็นเมืองท่าไว้ค้าขายไหม น้ำมัน และลูกเกด นครนี้มีสภาพอากาศแห้งเป็นพิเศษตามมาตรฐานยุโรป เนื่องจากตั้งอยู่ติดกับบริเวณแห้งแล้งขนาดเล็ก
ศัพทมูลวิทยา.
คำว่า "อัลเมริอา" มาจากชื่อเก่าในภาษาอาหรับว่า "มะดีนะตุลมะรียะฮ์" หมายถึง "นครแห่งหอสังเกตการณ์" เนื่องจากนิคมดั้งเดิมตั้งอยู่บริเวณเมืองท่าหรือชานเมืองชายฝั่งเปชินา ทำให้ในช่วงแรกเป็นรู้จักกันในชื่อ "มะรียะตุลบัจญ์ญานะฮ์" ("บัจญ์ญานะฮ์" เป็นชื่อภาษาอาหรับของเปชินา)
อิบาฎียะฮ์

ขบวนการอิบาฎี หรือ อิบาฎียะฮ์  เป็นนิกายในศาสนาอิสลาม บางส่วนเรียกเป็นนิกายที่สามของศาสนาอิสลาม ร่วมกับนิกายซุนนีและชีอะฮ์
อิบาฎียะฮ์ปรากฏขึ้นประมาณ 60 ปีหลังศาสดามุฮัมมัดเสียชีวิตใน ค.ศ. 632 ในฐานะสำนักสายกลางของขบวนการเคาะวาริจญ์
แม้ว่าผู้นับถือนิกายนี้ร่วมสมัยจะคัดค้านอย่างมากต่อการถูกจัดเป็นพวกเคาะวาริจญ์ก็ตาม ผู้นับถืออิบาฎีมองตนเองว่าเป็นนิกายที่เก่าแก่และแท้จริงที่สุดของศาสนาอิสลาม
ปัจจุบันอิบาฎียะฮ์เป็นนิกายที่มีผู้นับถือมากเป็นอันดับ 2 ในประเทศโอมานที่มีผู้นับถือถึงมากกว่าหนึ่งในสามของประชากรทั้งหมด แต่มีผู้นับขนาดเล็กในแอลจีเรีย (มะซาบ) ตูนิเซีย (เกาะญิรบะฮ์) ลิเบีย (นะฟูซะฮ์) และแทนซาเนีย (แซนซิบาร์) ตลอดทั้งประวัติศาสตร์อิสลาม ผู้นับถืออิบาฎียะฮ์ยังคงเผชิญการกดขี่ทางศาสนาในโลกมุสลิม โดยเฉพาะในสมัยอุมัยยะฮ์กับอัลโมราวิด และยังคงดำเนินอยู่จนถึงปัจจุบัน
ประวัติ.
ภูมิหลัง.
อิบาฎียะฮ์ก่อตัวขึ้นในฐานะสำนักสายกลางของเคาะวาริจญ์ นิกายที่มีต้นกำเนิดจากมุฮักกิมะฮ์  และอัลฮะรูรียะฮ์  ทั้งคู่เคยเป็นผู้สนับสนุนอะลีในฟิตนะฮ์ครั้งที่หนึ่งที่ละทิ้งครอบครัวอะลีหลังปฏิเสธการอนุญาโตตุลาการระหว่างอะลีกับมุอาวิยะฮ์ที่ 1 ในยุทธการที่ศิฟฟีนเมื่อ ค.ศ. 657
หลังยุทธการที่ศิฟฟีน ฝ่ายเคาะวาริจญ์มีส่วนเกี่ยวข้องในความขัดแย้งทั้งกับฝ่ายอะลีและอุมัยยะฮ์เกือบทุกครั้ง ฝ่ายเคาะวาริจญ์จัดตั้งขึ้นภายในชุมชนมุสลิมที่สำคัญ ๆ ซึ่งมักจะเกี่ยวข้องกับการกบฏท้องถิ่นต่อเจ้าหน้าที่อุมัยยะฮ์ หลังเกิดฟิตนะฮ์ครั้งที่สองขึ้นใน ค.ศ. 680 ฝ่ายเคาะวาริจญ์จึงแตกออกเป็น 4 กลุ่มหลัก ("อุศูลุลเคาะวาริจญ์") ที่มีระดับความเป็นกลางและความหัวรุนแรงที่แตกต่างกัน สำนักอิบาฎีก่อตั้งขึ้นในฐานะกลุ่มสายกลางที่บัสรา โดยอิงหลักคำสอนของอับดุลลอฮ์ อิบน์ อิบาฎแห่งบะนูตะมีม ผู้ที่ได้รับการยอมรับ (อาจได้รับการยอมรับหลังเสียชีวิต) จากผู้ติดตามเป็นอิมาม
ปัสโต (ประเทศโคลอมเบีย)

ปัสโต  มีชื่ออย่างเป็นทางการว่า ซานฮวนเดปัสโต  เป็นเทศบาลและเมืองหลักของจังหวัดนาริญโญของประเทศโคลอมเบีย โดยตั้งอยู่ใกล้กับภูเขาไฟกาเลรัสในหุบเขาอาตริซทางตะวันตกเฉียงใต้ของประเทศในภูมิภาคแอนดีส
ประวัติ.
ปัสโตก่อตั้งขึ้นใน ค.ศ. 1537 โดยเซบัสเตียน เด เบลัลกาซาร์ ผู้พิชิตชาวสเปน ใน ค.ศ. 1539 โลเรนโซ เด อัลดานา ได้ย้ายเมืองไปยังที่ตั้งปัจจุบัน และตั้งใหม่ในชื่อ "ซานฮวนเดปัสโต" โดยมีกวีโด บูเกลี ชาวอิตาลี สนับสนุนการพัฒนาด้านเศรษฐกิจ
ปัสโตเป็นศูนย์กลางการปกครอง วัฒนธรรม และศาสนาของภูมิภาคมาตั้งแต่สมัยอาณานิคม จึงได้ชื่อว่าเป็นเมืองศาสนศาสตร์แห่งโคลอมเบีย ในช่วงสงครามประกาศอิสรภาพกับสเปน ปัสโตเป็นเมืองอนุรักษนิยม และด้วยจุดยืนทางการเมืองนี้และที่ตั้งทางภูมิศาสตร์ หลังจากได้รับเอกราชปัสโตยังคงปลีกออกจากเมืองอื่น ๆ ในประเทศ
ชื่อของปัสโตสามารถสืบย้อนไปถึงคนพื้นเมืองที่อาศัยอยู่ในภูมิภาคนี้ในช่วงที่มีการบุกเบิกของชาวสเปน คือชาวปัสโต อย่างไรก็ตามชาวกิยาซิงกาก็ได้อาศัยอยู่ในหุบเขาอาตริซอยู่แล้ว ในการสำรวจสำมะโนประชากรโคลอมเบีย ค.ศ. 2018 มีผู้คน 163,873 คนที่ระบุตนเองว่าเป็นชาวปัสโต และในการสำรวจสำมะโนประชากรเอกวาดอร์ ค.ศ. 2010 มีผู้คน 1,409 คนที่ระบุตนเองว่าเป็นชาวปัสโต
ภูมิศาสตร์.
ภูมิประเทศ.
พื้นที่ส่วนใหญ่ของปัสโตมีความสูงระหว่าง 2,520 เมตร (8,270 ฟุต) ถึง 2,700 เมตร (8,900 ฟุต) เหนือระดับน้ำทะเล ในขณะที่ชุมชนบางแห่งสูงกว่า 3,000 เมตร (9,800 ฟุต) บนด้านข้างของภูเขาไฟกาเลรัส ซึ่งอยู่ที่ 4,276 เมตร (14,029 ฟุต)
ภาพมุมสูงของปัสโต ถ่ายจากทิศเหนือ
ภูมิอากาศ.
ภายใต้การแบ่งเขตภูมิอากาศแบบเคิพเพิน ปัสโตมีภูมิอากาศแบบเมดิเตอร์เรเนียนในฤดูร้อนที่อบอุ่นซึ่งได้รับอิทธิพลจากความสูงจากระดับน้ำทะเล ซึ่งมีแนวโน้มที่จะมีฤดูฝนในซีกโลกใต้ เช่น ส่วนของกีโตซึ่งอยู่ทางใต้ของเส้นศูนย์สูตร ปัสโตมีอุณหภูมิค่อนข้างสม่ำเสมอตลอดทั้งปี แม้ว่าเมืองนี้จะตั้งอยู่ใกล้เส้นศูนย์สูตร เนื่องจากมีระดับความสูง อุณหภูมิเฉลี่ยที่สูงของปาสโตโดยทั่วไปจะอยู่ระหว่าง 15 ถึง 18 °ซ. (59.0 ถึง 64.4 °ฟ.) ในขณะที่อุณหภูมิต่ำโดยเฉลี่ยมักจะอยู่ระหว่าง 9 ถึง 11 °ซ. (48.2 และ 51.8 °ฟ.) ปัสโตมีปริมาณน้ำฝนเฉลี่ยประมาณ 800 มิลลิเมตรหรือ 31 นิ้วต่อปี
ประเทศเบนินในโอลิมปิกฤดูร้อน 2024

ประเทศเบนิน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 13 ของประเทศในโอลิมปิกฤดูร้อน ยกเว้นโอลิมปิกฤดูร้อน 1976 ที่เมืองมอนทรีออล เนื่องจากการคว่ำบาตรของชาวแอฟริกัน
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
กรีฑา.
ลู่และถนน.
ผลการแข่งขันดังนี้
มิซาโตะ (นคร)

มิซาโตะ  เป็นนครในจังหวัดไซตามะ ประเทศญี่ปุ่น มีประชากร 142,835 คน มีขนาดพื้นที่ 30.13 ตารางกิโลเมตร
ภูมิศาสตร์.
มิซาโตะตั้งอยู่ปลายสุดทางทิศตะวันออกเฉียงใต้ของจังหวัดไซตามะ โดยมีแม่น้ำเอโดะไหลผ่านทางทิศตะวันออก แม่น้ำนากะไหลผ่านทางทิศตะวันตก และแม่น้ำโอบะไหลผ่านกลางเมือง
ชุมชนใกล้เคียง.
จังหวัดไซตามะ
นครโตเกียว
จังหวัดชิบะ
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ศาสนาอิสลามในประเทศโอมาน

ศาสนาอิสลามในประเทศโอมาน (ประมาณ ค.ศ. 2020)
<templatestyles src="Legend/styles.css" />  อิบาฎียะฮ์ (45%)<templatestyles src="Legend/styles.css" />  ซุนนี (45%)<templatestyles src="Legend/styles.css" />  ชีอะฮ์ (5%)<templatestyles src="Legend/styles.css" />  อื่น ๆ (>1%)
ศาสนาอิสลามเป็นศาสนาประจำชาติของประเทศโอมานที่นำเข้าในช่วงชีวิตของมุฮัมมัดเมื่อต้นคริสต์ศตวรรษที่ 7 ท่านแต่งตั้งให้อัมร์ อิบน์ อัลอาศเป็นผู้ว่าการจนกระทั่งมุฮัมมัดเสียชีวิตใน ค.ศ. 632 อัมร์กับซะอีด อิบน์ เอาส์ อัลอันศอรีส่งจดหมายของมุฮัมมัดไปยังพี่น้องอัลญูลันดา ผู้ปกครองโอมาน เพื่อเชิญชวนให้เข้ารับอิสลาม ปัจจุบัน ประชากรโอมานร้อยละ 85.9 นับถือศาสนาอิสลาม โดยแบ่งเป็นผู้นับถือนิกายซุนนีเกือบมากกว่าร้อยละ 45 และประมาณร้อยละ 45 นับถือนิกายอิบาฎียะฮ์ ส่วนร้อยละ 5 นับถือนิกายชีอะฮ์
ประวัติ.
ศาสนาอิสลามกระจายเข้าโอมานอย่างสันติสุขในช่วงต้นคริสต์ศตศวรรษที่ 7 ตอนแรกประเทศโอมานนับถือนิกายซุนนีที่ได้รับอิทธิพลจากคำสอนของอัมร์ อิบน์ อัลอาศ ภายหลังนิกายอิบาฎียะฮ์ สาขาหนึ่งของเคาะวาริจญ์ สถาปนาตนเองในโอมานหลังหลบหนีจากบัสราในประเทศอิรักปัจจุบัน รัฐอิบาฎียะฮ์แรกสถานปนาขึ้นในโอมานเมื่อ ค.ศ. 750 ในช่วงเปลี่ยนผ่านหลังการล่มสลายของรัฐเคาะลีฟะฮ์อุมัยยะฮ์ แต่ตกเป็นของรัฐเคาะลีฟะฮ์อับบาซียะฮ์ใน ค.ศ. 752 รัฐอิบาฎีอีกแห่งก่อตั้งขึ้นใน ค.ศ. 793 จนกระทั่งฝ่ายอับบาซียะฮ์ยึดครองกลับใน ค.ศ. 893 ในศตวรรษต่อมา ได้มีการฟื้นฟูรัฐอิหม่ามอิบาฎียะฮ์ขึ้นในยุคปัจจุบัน และยังคงอยู่ในโอมาน รวมถึงราชวงศ์ด้วย ราชาธิปไตยในปัจจุบันที่โค่นล้มรัฐอิหม่ามอิบาฎี ก็อยู่ในนิกายอิบาฎียะฮ์ด้วย
เขตมิโดริ (ชิบะ)

เขตมิโดริ  เป็นหนึ่งในหกเขตของนครชิบะในจังหวัดชิบะ ประเทศญี่ปุ่น ณ วันที่ 1 เมษายน ค.ศ. 2024 เขตนี้มีจำนวนประชากรประมาณ 129,007 คน มีความหนาแน่นของประชากร 1,947 คนต่อตารางกิโลเมตร มีขนาดพื้นที่ทั้งสิ้น 
ภูมิศาสตร์.
เขตมิโดริตั้งอยู่บนพื้นที่ตอนใน ทางตะวันตกเฉียงใต้ของนครชิบะ
ประวัติศาสตร์.
ในช่วงยุคเอโดะ พื้นที่ที่เป็นเขตมิโดริเป็นที่ตั้งของ"จิงยะ" (ที่ทำการของขุนนาง) แห่งแคว้นศักดินาโอยูมิ ซึ่งเป็นแคว้นศักดินาที่ปกครองโดยตระกูลโมริกาวะตั้งแต่ ค.ศ. 1627 ถึง 1871 ภายใต้รัฐบาลโชกุนโทกูงาวะ
หลังการฟื้นฟูเมจิ พื้นที่ดังกล่าวถูกแบ่งออกเป็นหลายหมู่บ้านเมื่อวันที่ 1 เมษายน ค.ศ. 1889 ได้แก่ หมู่บ้านชีนะ ฮนดะ และโออิฮามะ เหล่านี้ขึ้นกับอำเภอชิบะ และเมืองโทกิ ขึ้นกับอำเภอซัมบุ หมู่บ้านโออิฮามะได้รับการยกฐานะเป็นเมืองเมื่อวันที่ 10 พฤศจิกายน ค.ศ. 1928 วันที่ 11 กุมภาพันธ์ ค.ศ. 1955 นครชิบะได้ผนวกรวมเอาเมืองโออิฮามะ หมู่บ้านชีนะ และหมู่บ้านฮนดะ เข้ามาเป็นส่วนหนึ่ง และวันที่ 15 กรกฎาคม ค.ศ. 1969 เมืองโทกิก็ถูกผนวกรวมเข้ากับนครชิบะด้วย
ด้วยการที่นครชิบะได้รับการยกฐานะเป็นนครใหญ่ที่รัฐกำหนด ทำให้นครชิบะมีอำนาจในการบริหารมากขึ้นซึ่งได้รับจากจังหวัดชิบะและรัฐบาลกลาง เขตมิโดริจึงจัดตั้งขึ้นในวันที่ 1 เมษายน ค.ศ. 1992 ในฐานะเขตหนึ่งของนครชิบะ
เศรษฐกิจ.
เขตมิโดริโดยส่วนใหญ่เป็นศูนย์กลางการค้าของภูมิภาคและชุมชนที่อยู่อาศัยของผู้ที่ทำงานในใจกลางเมืองชิบะและโตเกียว
การศึกษา.
โรงเรียนประถมศึกษาและมัธยมศึกษาตอนต้นอยู่ในสังกัดคณะกรรมการการศึกษาเทศบาลนครชิบะ 
โรงเรียนมัธยมศึกษาตอนต้นของเทศบาลนครชิบะ
<templatestyles src="Div col/styles.css"/>
โรงเรียนประถมศึกษาของเทศบาลนครชิบะ
<templatestyles src="Div col/styles.css"/>
เขตมิโดริ

เขตมิโดริ  เป็นชื่อเขตที่พบได้ทั่วไปในหลายนครของประเทศญี่ปุ่น
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
การเปรียบเทียบระหว่างอิสราเอลกับนาซีเยอรมนี

การเปรียบเทียบระหว่างอิสราเอลกับนาซีเยอรมนีเกิดขึ้นบ่อยครั้งในด้านที่เกี่ยวกับการต่อต้านลัทธิไซออนิสต์ที่มีความเกี่ยวข้องกับความขัดแย้งอิสราเอล–ปาเลสไตน์ ความชอบธรรมในการเปรียบเทียบสิ่งเหล่านี้และลักษณะการต่อต้านยิวที่เป็นไปได้ยังคงเป็นประเด็นถกเถียง ในอดีต บุคคลอย่างอาร์โนลด์ เจ. ทอยน์บี นักประวัติศาสตร์ ได้เปรียบเทียบระหว่างลัทธิไซออนิสต์และลัทธินาซี ซึ่งเป็นท่าทีที่เขายึดถือไว้แม้จะถูกวิพากษ์วิจารณ์ก็ตาม ส่วนเดวิด เฟลด์แมน นักวิชาการ เสนอแนะว่า การเปรียบเทียบเหล่านี้มักเป็นเครื่องมือเชิงวาทศิลป์ โดยไม่มีเจตนาต่อต้านชาวยิวโดยเฉพาะ ทาง Anti-Defamation League (ADL) มองสิ่งนี้เป็นการลดความสำคัญของฮอโลคอสต์
เอียน ลัสติก ศาสตราจารย์รัฐศาสตร์ที่มหาวิทยาลัยเพนซิลเวเนีย รายงานว่า การเปรียบเทียบเช่นนี้ "เป็นผลที่ตามมาโดยไม่ได้ตั้งใจตามธรรมชาติจากการที่ชาวยิวอิสราเอลจมอยู่ในภาพลักษณ์การฆ่าล้างเผ่าพันธุ์"  บุคคลทางการเมืองและรัฐบาลหลายกลุ่มได้ทำการเปรียบเทียบนี้ในอดีต ดังตัวอย่างการบริหารของสหภาพโซเวียตในเนื้อหาสงครามหกวัน ช่วงสงครามเย็นเมื่อคริสต์ทศวรรษ 1960 นักการเมืองในคริสต์ศตวรรษที่ 21 ที่ใช้วิธีการนี้ได้แก่ ประธานาธิบดีตุรกี เรเจป ไตยิป แอร์โดอัน ประธานาธิบดีบราซิล ลูลา ดา ซิลวา ประธานาธิบดีเวเนซุเอลา อูโก ชาเบซ และสมาชิกรัฐสภาอังกฤษ เดวิด วาร์ด นักวิจารณ์การเปรียบเทียบนี้อย่าง Bernard-Henri Lévy ปัญญาชนสาธารณะ โต้แย้งว่าการเปรียบเทียบเช่นนี้ไม่เพียงแต่ขาดความเท่าเทียมกันทางประวัติศาสตร์และศีลธรรมเท่านั้น แต่ยังเสี่ยงต่อการปลุกปั่นให้รู้สึกต่อต้านชาวยิว เดโบราห์ ลิปสตัดต์ นักประวัติศาสตร์ เรียกการเปรียบเทียบนี้เป็นการปฏิเสธฮอโลคอสต์แบบ "บอกเป็นนัย"
โทนี แอตลาส

แอนโทนี ไวท์ (เกิด 23 เมษายน ค.ศ. 1954) เป็นที่รู้จักกันดีในชื่อโทนี แอตลาส เป็นนักเพาะกาย นักยกน้ำหนัก และนักมวยปล้ำอาชีพชาวอเมริกัน ผู้คว้าแชมป์หลายรายการและแชมป์ในกีฬาแต่ละประเภท เขายังเป็นที่รู้จักจากตำแหน่งเพาะกายของเขา "มิสเตอร์ยูเอสเอ" (ตำแหน่งที่เขาได้รับสามครั้ง) เขาถูกเรียกชื่อว่าเป็น "ซูเปอร์แมนผิวดำ" รวมถึงอัตตาที่เปลี่ยนแปลงไปชื่อซาบาซิมบ้า เขากลับมาเป็นผู้จัดการบนหน้าจอของ WWE โดยปรากฏบนแบรนด์ ECW ที่ปัจจุบันเลิกผลิตไปแล้ว เขาเซ็นสัญญากับ WWE อีกครั้งในสัญญาระดับตำนานเมื่อกลางปี 2012
*USA Tag Team Championship (1 time) – with S. D. Jones
*WWWA Intercontinental Championship (2 times)
บุญสิริ เทพาคำ

บุญสิริ เทพาคำ (10 มกราคม พ.ศ. 2446 - 17 พฤษภาคม พ.ศ. 2525) อดีตข้าราชการพลเรือนกระทรวงวังได้รับยศเป็นรองเสวกตรี อดีตสมาชิกสภาผู้แทนราษฎรจังหวัดแม่ฮ่องสอนคนแรก อดีตข้าราชการทูตเมืองเชียงตุง รัฐฉาน ประเทศเมียนมา(พม่า) อดีตพาณิชย์จังหวัดแม่ฮ่องสอน และอดีตพาณิชย์จังหวัดนครสวรรค์
ประวัติ.
บุญสิริ เทพาคำ เกิดวันเสาร์ที่10 มกราคม พ.ศ. 2446 บุตรของพระยาอภิบาลบุปผา (สมบุญ เทพาคำ) กับนางบุญปั๋น เทพาคำ ชาวจังหวัดลำพูนและเป็นหลานของพระเทพาธิบดี (ทองคำ เทพาคำ บุตรของพระพิชัยเสนา บุตรของเจ้าพระยานิกรบดินทร์ =โต กัลยาณมิตร บุตรของหลวงพิชัยวารี = มั่ง แซ่อึ้ง) กับนางพลูจีบ ท่านได้ติดตามบิดามาเรียนแพทย์ที่กรุงเทพฯและรับราชการในกระทรวงวัง มีน้องร่วมมารดาอีก 2 คน คือสมศักดิ์ เทพาคำ และ สังวาลย์ (เทพาคำ) นันทขว้าง
งานการเมือง.
บุญสิริ เทพาคำเปิดคลินิกที่อำเภอแม่สะเรียง จังหวัดแม่ฮ่องสอนกระทั่งประเทศไทยมีการเลือกตั้งสมาชิกสภาผู้แทนราษฎรครั้งแรก วันพุธที่ 15 พฤศจิกายน พ.ศ. 2476 ได้รับการสนับสนุนจากประชาชนในพื้นทึ่ให้ลงสมัครและได้รับการเลือกตั้งเป็นสมาชิกสภาผู้แทนราษฎร เมื่อถึงวาระการเลือกตั้งสมัยที่ 2 วันอาทิตย์ที่ 7 พฤศจิกายน พ.ศ. 2480 ยื่นใบสมัครและหลักฐานให้ทางผู้จัดการเลือกตั้ง ได้รับการแจ้งว่า ขนาดรูปถ่ายไม่ตรงกับข้อกำหนด ต้องเดินทางไปจังหวัดเชียงใหม่ เพื่อถ่ายรูปและนำมายื่นใหม่ ใช้เวลาเดินทางไปกลับ 1 เดือน มาไม่ทันลงสมัครรับเลือกตั้ง จึงรับตำแหน่งเป็นพาณิชย์จังหวัดแม่ฮ่องสอน ได้รับการแต่งตั้งให้เป็นข้าราชการทูตประจำเชียงตุง รัฐฉาน ประเทศเมียนมา(พม่า)และพาณิชย์จังหวัดนครสวรรค์ภายหลังกลับมาเปิดคลินิกที่จังหวัดลำพูนบ้านเกิดจนเกษียน
สมาชิกสภาผู้แทนราษฎร.
บุญสิริ เทพาคำ ได้รับเลือกตั้งเป็นสมาชิกสภาผู้แทนราษฎร1 สมัย คือ
อสัญกรรม.
บุญสิริ เทพาคำ อสัญกรรม ด้วยโรคความดันโลหิตสูง วันจันทร์ที่ 17 พฤษภาคม พ.ศ. 2525 สิริอายุรวม 79 ปี
นิกร จันทรวิโรจน์

นิกร จันทรวิโรจน์ (28 กันยายน พ.ศ. 2463 - 18 กรกฎาคม พ.ศ. 2551) เป็นอดีตสมาชิกสภาผู้แทนราษฎรจังหวัดแม่ฮ่องสอน 2 สมัย
ประวัติ.
นิกร จันทรวิโรจน์ เกิดวันที่ 28 กันยายน พ.ศ. 2463 เป็นบุตรของนายพนาสิทธิ์ จันทรวิโรจน์ กับ นางเตา จันทรวิโรจน์ มีพี่น้องร่วมบิดามารดา 9 คน 
จบการศึกษาระดับประถมศึกษาปีที่ 7 จากโรงเรียนวิชชานารี จังหวัดลำปาง จบการศึกษาระดับมัธยมศึกษาตอนต้นจาก โรงเรียนมงฟอร์ตวิทยาลัย จังหวัดเชียงใหม่ จบการศึกษาระดับมัธยมศึกษาตอนปลายจาก โรงเรียนวชิราวุธวิทยาลัย กรุงเทพมหานคร
งานการเมือง.
นิกร เคยเป็นสมาชิกสภาเทศบาลจังหวัดลำปาง นิกรได้รับความรักความเอ็นดูจากหม่อมราชวงศ์คึกฤทธิ์ ปราโมช ตั้งแต่เด็กจนโต นี่อาจเป็นส่วนหนึ่งที่นิกรมีความใกล้ชิดกับการเมืองระดับชาติ เขาจึงตัดสินใจลงสมัครรับเลือกตั้งสมาชิกสภาผู้แทนราษฎรจังหวัดแม่ฮ่องสอน ในวันที่ 26 กุมภาพันธ์ พ.ศ. 2500 ไม่สังกัดพรรคการเมือง และได้รับเลือกตั้ง เขาลงสมัครรับเลือกตั้งอีกครั้งใน ธันวาคม พ.ศ. 2500 และได้รับเลือกตั้ง เป็นสมัยที่ 2 
สมาชิกสภาผู้แทนราษฎร.
นิกร จันทรวิโรจน์ ได้รับเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
ถึงแก่อสัญกรรม.
นิกร จันทรวิโรจน์ ถึงแก่อสัญกรรม เมื่อวันที่ 18 กรกฎาคม พ.ศ. 2551 สิริอายุรวม 87 ปี
นรินทร์ศร รัตนไพฑูรย์

นรินทร์ศร รัตนไพฑูรย์ (เกิด 5 ธันวาคม พ.ศ. 2479) เป็นอดีตสมาชิกสภาผู้แทนราษฎรจังหวัดแม่ฮ่องสอน สังกัดพรรคพลังใหม่ อดีตสมาชิกสภาเทศบาลเมืองแม่ฮ่องสอน และผู้ร่วมก่อตั้งพรรคพลังใหม่
ประวัติ.
นรินทร์ศร รัตนไพฑูรย์ เกิด 5 ธันวาคม พ.ศ. 2479 ที่ตำบลจองคำ อำเภอเมืองแม่ฮ่องสอน จังหวัดแม่ฮ่องสอน จบการศึกษาระดับประถมศึกษาปีที่ 4 จากโรงเรียนบ้านจองคำ อำเภอเมืองแม่ฮ่องสอน จบมัธยมศึกษาตอนต้น-ปลาย จากโรงเรียนห้องสอนศึกษา อำเภอเมืองแม่ฮ่องสอน ระดับประกาศนียบัตรการประถมศึกษา จาก โรงเรียนฝึกหัดครูพระนคร และ การศึกษาบัณฑิต จาก วิทยาลัยวิชาการประสานมิตร
งานการเมือง.
จากวงการข้าราชการก็เข้าสู่วงการการเมืองโดยเขาลงสมัครรับเลือกตั้งสมาชิกสภาเทศบาลเมืองแม่ฮ่องสอน ใน พ.ศ. 2501 และได้รับเลือกตั้ง จวบจนมีโอกาสลงสมัครรับเลือกตั้ง โดยก่อนหน้านั้นเขาตั้งใจลงสมัครรับเลือกตั้งในนาม พรรคประชาธิปัตย์ โดยในเดือน มกราคม พ.ศ. 2517 เขาได้ไปพูดคุยกับหม่อมราชวงศ์เสนีย์ ปราโมช โดยเขาได้ไปพบหม่อมราชวงศ์เสนีย์ หัวหน้าพรรคประชาธิปัตย์ในขณะนั้น เพื่อแจ้งความจำนงลงสมัครรับเลือกตั้ง เป็น สส.แม่ฮ่องสอน หม่อมราชวงศ์เสนีย์ บอกตัวเขาว่าหม่อมราชวงศ์เสนีย์กำลังจะวางมือให้พิชัย รัตตกุล ขึ้นมาเป็นหัวหน้าพรรคประชาธิปัตย์แทน หม่อมราชวงศ์เสนีย์ ให้เขาไปหานายพิชัย ปรากฎว่าเขาไปหาพิชัย 3 ครั้ง แต่เขาไม่พบสุดท้ายเขาจึงตัดสินใจลงนามเป็นผู้ก่อตั้งพรรคพลังใหม่และสังกัดพรรคพลังใหม่ในเวลาต่อมา และได้รับเลือกตั้งเป็นสมาชิกสภาผู้แทนราษฎรจังหวัดแม่ฮ่องสอน สังกัดพรรคพลังใหม่ และได้รับเลือกตั้ง แต่ดำรงตำแหน่งเวลาอันสั้นด้วยเพราะเกิดความเปลี่ยนแปลงทางการเมืองในยุคนั้น อย่างไรก็ตาม แม้เขาไม่ได้รับเลือกตั้งอีกเลยนับแต่นั้นมา แต่เขาก็ยังคงสนใจการเมืองเข้าไปมีส่วนร่วมโดยตลอดจนถึงปัจจุบัน 
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ได้ลงสมัครรับเลือกตั้งอีกครั้ง ในสังกัดพรรคเสรีประชาธิปไตย ได้คะแนนเพียง 1546 คะแนน คิดเป็น 2.10% โดยแพ้ให้กับนายปัญญา จีนาคำ จากพรรคประชาธิปัตย์
ต่อมาในปี พ.ศ. 2551 ได้หันมาสมัครรับเลือกตั้งสมาชิกวุฒิสภาไทยเป็นการทั่วไป พ.ศ. 2551 แต่ไม่สามารถลงสมัครรับเลือกตั้งได้ เนื่องจากติดปัญหาพ้นจากการเป็นสมาชิกพรรคการเมือง (พรรครักษ์ถิ่นไทย) มาแล้วไม่เกินห้าปีนับถึงวันรับสมัครรับเลือกตั้ง 
สมาชิกสภาผู้แทนราษฎร.
นรินทร์ศร รัตนไพฑูรย์ ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
ตำบลแม่ฮี้

ตำบลแม่ฮี้ เป็นตำบลหนึ่งในอำเภอปาย จังหวัดแม่ฮ่องสอน ตั้งอยู่ทางทิศใต้ ของอำเภอปาย มีองค์การบริหารส่วนตำบลแม่ฮี้รับผิดชอบพื้นที่ทั้งหมดของตำบล มีสถานที่สำคัญ และสถานที่ท่องเที่ยวหลายแห่ง เช่น สะพานประวัติศาสตร์ โป่งน้ำร้อนท่าปาย วัดพระธาตุแม่เย็น
ประวัติ.
ตำบลแม่ฮี้ ได้รับการประกาศจัดตั้งยกฐานะจากสภาตำบลแม่ฮี้ เป็นองค์การบริหารส่วนตำบลแม่ฮี้ พ.ศ. 2537 ปัจจุบันเป็นองค์การบริหารส่วนตำบลระดับกลาง
ลักษณะภูมิศาสตร์.
ภูมิประเทศ.
ตำบลแม่ฮี้มีพื้นที่ประมาณ 331.20 ตร.กม. (207,001 ไร่) โดยเป็นพื้นที่องค์การบริหารส่วนตำบลแม่ฮี้ 23 ตารางกิโลเมตร ลักษณะพื้นที่เป็นที่ราบติดเชิงเขา มีความสูงจากระดับน้ำทะเลปานกลาง 523 เมตร
อาณาเขต.
ตำบลแม่ฮี้ มีอาณาเขตติดต่อ 2 จังหวัด คือ จังหวัดเชียงใหม่ และจังหวัดแม่ฮ่องสอน
การปกครอง.
ตำบลแม่ฮี้แบ่งออกเป็น 6 หมู่บ้าน ได้แก่
และ หย่อมบ้าน จำนวน 4 หย่อม ได้แก่ 
ประชากร.
จากการสำรวจเมื่อเดือน กันยายน พ.ศ. 2566 ตำบลแม่ฮี้ มีประชากรทั้งหมด 3,576 คน รายละเอียดตามตารางมีดังนี้
ที่มา : สำนักบริหารการทะเบียน กรมการปกครอง
การศึกษา.
โรงเรียนระดับประถมศึกษา 2 แห่ง คือ 
ศูนย์การเรียนรู้นอกระบบ 3 แห่ง คือ
สาธารณสุข.
ตำบลแม่ฮี้เป็นพื้นที่ให้บริการของโรงพยาบาลปาย มีโรงพยาบาลส่งเสริมสุขภาพตำบล จำนวน 2 แห่ง คือ
เชอร์รี มาร์เทล

เชอร์รี สครัลล์ (Sherry Schrull ชื่อเกิด Russell; 8 กุมภาพันธ์ ค.ศ. 1958 - 15 มิถุนายน ค.ศ. 2007) เป็นนักมวยปล้ำอาชีพและผู้จัดการชาวอเมริกัน ซึ่งเป็นที่รู้จักในชื่อบนสังเวียนของเธอ เชอร์รี มาร์เทล (Sherri Martel) และ เซนเซชันแนล เชอร์รี (Sensational Sherri)
เธอเริ่มอาชีพมวยปล้ำอาชีพใน Mid South หลังจากฝึกฝนในโคลัมเบีย เซาท์แคโรไลนา เธอเข้าร่วม American Wrestling Association (AWA) ในช่วงกลางทศวรรษ 1980 และคว้าแชมป์ AWA World Women's Championship สามครั้ง ในช่วงปลายทศวรรษ 1980 เธอได้เข้าร่วม World Wrestling Federation (WWF) ซึ่งเธอได้แชมป์ WWF Women's Championship นอกจากนี้ใน WWF เธอยังคงทำหน้าที่เป็นผู้จัดการของนักมวยปล้ำเช่น Randy Savage, Ted DiBiase และ Shawn Michaels เธอปรากฏตัวใน Extreme Championship Wrestling (ECW) และ World Championship Wrestling (WCW) ในปี 1990 ในช่วงหลังได้ทำหน้าที่เป็นผู้จัดการของแท็กทีม Harlem Heat หลังจากออกจาก WCW เธอได้ปรากฏตัวที่เกี่ยวข้องกับมวยปล้ำสองสามครั้งจนกระทั่งเสียชีวิตในปี 2007 นอกจากนี้เธอยังปรากฏตัวใน Total Nonstop Action Wrestling ในเดือนกันยายน 2006 ในตำแหน่งผู้จัดการของ Bobby Roode ซึ่งจบลงด้วยการปรากฏตัวมวยปล้ำทางโทรทัศน์ครั้งสุดท้ายของเธอ ชื่อสังเวียนของเธอ "เซนเซชันแนล เชอร์รี" ถูกใช้เป็นชื่อตอนในซีซันที่ห้าของซีรีส์สารคดีของ Viceland เรื่อง Dark Side of the Ring ออกอากาศเมื่อวันที่ 23 เมษายน 2024
ชีวิตวัยเยาว์.
เชอร์รี ลินน์ รัสเซล เกิดเมื่อวันที่ 8 กุมภาพันธ์ 1958 ในเมืองเบอร์มิงแฮม รัฐแอละแบมา และเติบโตมากับการเล่นบาสเก็ตบอลและมีส่วนร่วมในการกรีฑา
ชีวิตส่วนตัว.
ภายในปี 2003 เธออาศัยอยู่ในเทนเนสซีกับสามีของเธอ Robert Schrull ซึ่งเธอช่วยเขาปรับปรุงบ้าน เธอแต่งงานและหย่าร้างอย่างน้อยสองครั้งในช่วงชีวิตของเธอ เธอมีลูกชายหนึ่งคน
การเสียชีวิต.
เมื่อวันที่ 15 มิถุนายน 2007 เธอเสียชีวิตที่บ้านแม่ของเธอในเมืองแมคคัลลา รัฐแอละแบมา ใกล้เบอร์มิงแฮม ด้วยวัย 49 ปี เมื่อวันที่ 11 กันยายน 2007 เจ้าหน้าที่สืบสวนคดีฆาตกรรมในทัสคาลูซา รัฐแอละแบมา ได้เปิดเผยรายงานทางพิษวิทยาที่ระบุว่าเธอเสียชีวิตจากการใช้ยาเกินขนาดโดยมียาหลายชนิดในระบบของเธอ รวมถึงออกซีโคโดนในปริมาณมากด้วย เธอถูกเผาหลังจากการตายของเธอ
สุสานเตียวเหลง

สุสานเตียวเหลง หรือสุสานเจี่ยงหลิง  มีคำเรียกอื่น ๆ ว่า อู่หวางเฝิน , ซุนหลิงก่าง  และสุสานซุนกวน  เป็นสุสานของซุนกวนจักรพรรดิผู้ก่อตั้งรัฐง่อก๊กในยุคสามก๊กของจีน ตั้งอยู่ที่เขาเหมย์ฮฺวา (梅花山 "เหมย์ฮฺวาชาน"; เดิมชื่อซุนหลิงก่าง) บริเวณเชิงเขาด้านใต้ของเขาจื่อจิน (紫金山 "จื่อจินชาน") ในเขตชานเมืองด้านตะวันออกของนครหนานจิง และหันหน้าไปทางสุสานหลวงหมิงเซี่ยว เป็นสุสานหลวงที่เก่าแก่ที่สุดในกลุ่มสุสานหลวง 6 ราชวงศ์ในนครหนานจิง
ข้อมูลสุสาน.
สุสานเตียวเหลงตั้งอยู่ที่เขาเหมย์ฮฺวา บริเวณใกล้เคียงกับสุสานหลวงหมิงเซี่ยว วัตถุที่หลงเหลือในบริเวณสุสานได้แก่แผ่นศิลาแผ่นหนึ่ง สะพานศิลาแห่งหนึ่ง แผ่นป้ายจารึกแผ่นหนึ่ง และประติมากรรมศิลาอันหนึ่ง 
"สามก๊กจี่"บันทึกว่า "ฤดูร้อนเดือนสี่ [ซุน]กวนสิ้นชีพ อายุได้เจ็ดสิบเอ็ดปี ได้รับสมัญญานามว่าไต้ฮ่องเต้ (大皇帝 "ต้าหฺวางตี้") ฤดูใบไม้ร่วงเดือนเจ็ด ฝังศพที่สุสานเตียวเหลง"
สุสานเตียวเหลงยังเป็นที่ฝังพระศพของพระมเหสีพัวฮูหยินและพระสนมปู้ฟูเหริน (步夫人) ซุนเต๋งพระโอรสผู้เป็นรัชทายาทของซุนกวนที่สิ้นพระชนม์ก่อนเวลาอันควรก็ได้รับการฝังพระศพในบริเวณใกล้เคียงด้วยเช่นกัน
ในปี ค.ศ. 1957 สุสานซุนกวนได้รับการประกาศให้เป็นโบราณสถานที่ได้รับการคุ้มครองในมณฑลเจียงซู ในปี ค.ศ. 1982 ถูกเพิกถอนจากการเป็นโบราณสถานที่ได้รับการคุ้มครองเนื่องจากได้รับการเสียหายอย่างหนัก ในปีเดียวกันนั้นสุสานซุนกวนได้รับการประกาศอีกครั้งให้เป็นโบราณสถานที่ได้รับการคุ้มครองในนครหนานจิง ขอบเขตการคุ้มครองคือ "ครอบคลุมเขาเหมย์ชาน โดยใช้ถนนที่ล้อมรอบในปัจจุบันเป็นขอบเขต" นักวิชาการและผู้เชียวชาญมีความเห็นว่าชื่อ "สุสานซุนกวน" ไม่เป็นมาตรฐาน ดังนั้นในเดือนกันยายน พ.ศ. 2566 สำนักงานวัฒนธรรมและการท่องเที่ยวนครหนานจิงจึงเสนอต่อที่ว่าการนครหนานจิงให้เปลี่ยนชื่อเป็น "อู๋ต้าตี้ซุนเฉฺวียนเจี่ยงหลิง" (吳大帝孫權蔣陵) แปลว่า "สุสานเตียวเหลงในจักรพรรดิไต้ฮ่องเต้แห่งง่อก๊กซุนกวน"
เขตรักษาพันธุ์สัตว์ป่าในอัลวุสฏอ

เขตรักษาพันธุ์สัตว์ป่าในอัลวุสฏอ อดีตมีชื่อว่า เขตรักษาพันธุ์ออริกซ์อาระเบีย เป็นเขตสงวนธรรมชาติในทะเลทรายตอนกลางและเนินริมชายฝั่งของโอมาน โดยได้รับการบรรจุลงในรายการ "แหล่งมรดกโลก" ของยูเนสโก แต่กลายเป็นสถานที่แรกที่ถูกถอนจากการเป็นแหล่งมรดกโลกใน ค.ศ. 2007
สัตว์ที่อาศัยอยู่ในเขตรักษาพันธุ์สัตว์ป่าได้แก่กาเซลล์ภูเขา ไอเบกซ์นูเบีย หมาป่าอาระเบีย ฮันนีแบดเจอร์ และแคราแคล
ณ วันที่ 28 มิถุนายน ค.ศ. 2007 เขตรักษาพันธุ์สัตว์ป่านี้ถูกถอนออกจากทะเบียนแหล่งมรดกโลก โดยทางยูเนสโกอ้างถึงการตัดสินใจของทางการโอมานในการลดขนาดพื้นที่ร้อยละ 90 หลังพบน้ำมันในบริเวณนี้ และการลดลงของประชากรออริกซ์อาระเบียจาก 450 ตัวใน ค.ศ. 1996 เหลือเพียง 65 ตัวใน ค.ศ. 2007 ซึ่งเป็นผลจากการบุกรุกเข้าไปล่าสัตว์และการทำลายถิ่นฐานธรรมชาติ ในเวลานั้น มีคู่ที่สามารถผสมพันธุ์กันได้เหลือเพียง 4 คู่เท่านั้น
แวร์แซฆอน

แวร์แซฆอน  เป็นนครในอำเภอกลาง เทศมณฑลแวร์แซฆอน จังหวัดอาเซอร์ไบจานตะวันออก ประเทศอิหร่าน นำหน้าที่เป็นทั้งเมืองหลักของเทศมณฑลและอำเภอ และยังเป็นศูนย์กลางบริหารของตำบลโอโซมเดเลโจนูบี
จากสำมะโน ค.ศ. 2006 นครนี้มีประชากร 3,549 คนใน 930 ครัวเรือน ต่อมาในสำมะโน ค.ศ. 2011 ประชากรเพิ่มขึ้นเป็น 5,385 คนใน 1,392 ครัวเรือน และสำมะโนล่าสุดใน ค.ศ. 2016 ระบุประชากรไว้ที่ 5,348 คนใน 1,401 ครัวเรือน